Jodhpur

Jodhpur esas urbo en India. Jodhpur fondesis ye la 12ma di mayo 1459 da Rao Jodha. Il esis rejo di Mandore (urbo en nuntempa Rajasthan), la dek-e-kinesma tala rejo de la familio Rathore, e filiulo di Rao Ranmal qua divenabis rejo di Mandore en 1427. Pos la asasino di Rao Ranmal da rivalo, Rao Jodha mustis abandonar Mandore; dum multa yari il esforcis riganar la urbo, e sucesis en 1453. Pro konsilo di santulo ke la chef-urbo devas esar situata ye somito di kolino, il selektis rokoza kolino 9 km sude de Mandore, ed en 1459 komencis la konstrukto di la fortreso Mehrengarh, de qua kreskis la urbo Jodhpur. Mehrengarh esis augmentata dum posa yari e divenis un de la maxim granda fortresi en India.